Էդի Նկետիա

Էդի Նկետիա (, ), անգլիացի պրոֆեսիոնալ ֆուտբոլիստ։ Ներկայումս Արսենալից վարձավճարով հանդես է գալիս Լիդս Յունայթեդի կազմում։ Խաղում է կենտրոնական հարձակվողի դիրքում։

Ակումբային կարիերա

Արսենալ 
Նկետիան իր կարիերան սկսել է Չելսիում, սակայն ակումբից հեռացվել է 2015 թվականին՝ 16 տարեկան հասակում ցածր հասակի պատճառով։ Դրանից հետո նա միացավ Արսենալի ակադեմիային։ 2016-17 մրցաշրջանում Արսենալի մինչև 18 տարեկանների թիմի կազմում Նկետիան դարձավ 15 գոլի հեղինակ 16 խաղերում և խփեց 12 գնդակ Արսենալի մինչև 23 տարեկանների կազմում՝ անցկացրած 26 խաղերում։ Այս մրցաշրջանից հետո Արսեն Վենգերը հայտավորեց անգլիացուն Արսենալի մինչմրցաշրջանային ընկերական խաղերին Ավստրալիայում և Չինաստանում։

Իր պրոֆեսիոնալ դեբյուտը Նկետիան նշեց 2017 թվականի սեպտեմբերի 28-ին՝ փոխարինելով Ջո Ուիլոկին Եվրոպայի Լիգայի ԲԱՏԷ Բորիսովի դեմ խաղում։ Իր առաջին գոլը պրոֆեսիոնալ կարիերայում խփեց հոկտեմբերի 24-ին՝ դուբլ ձևակերպելով Անգլիայի լիգայի գավաթի Նորվիչ Սիթիի դեմ խաղում և 2-1 հաշվով հաղթանակ պարգևելով Արսենալին հանդիպման ավելացված ժամանակում։ Առաջին հանդիպումը Պրեմիեր Լիգայում անգլիացին անցկացրեց 2018 թվականի մարտի 4-ին՝ փոխարինելով Հենրիխ Մխիթարյանին Բրայթոն ընդ Հոուվ Ալբիոնի դեմ խաղում։ 2017-18 մրցաշրջանում Նկետիան անցկացրեց 10 հանդիպում՝ դառնալով 2 գոլի հեղինակ։

Արսենալի մեկնարկային կազմում իր առաջին հանդիպումը Նկետիան առաջին անգամ խաղադաշտ դուրս եկավ 2018 թվականի նոյեմբերի 29-ին՝ Եվրոպայի Լիգայի խմբային փուլի Վորսկլա Պոլտավայի դեմ խաղում։ Իր առաջին գոլը Պրեմիեր Լիգայում խփեց 2019 թվականի մայիսի 12-ին՝ Բարնլիի դեմ խաղում։ Մայիսի 29-ին անգլիացին մնաց պահեստայինների նստարանին ՈՒԵՖԱ Եվրոպայի Լիգայի եզրափակչի Չելսիի դեմ խաղում, իսկ Արսենալը պարտվեց 4-1 հաշվով։ 2018-19 մրցաշրջանում Նկետիան անցկացրեց 9 հանդիպում՝ դառնալով 1 գոլի հեղինակ։

2019 թվականի օգոստոսի 8-ին Նկետիան 1 տարվա վարձավճարով միացավ Լիդս Յունայթեդին։ Իր դեբյուտը նշեց օգոստոսի 13-ին՝ թիմի մեկնարկային կազմում խաղադաշտ դուրս գալով Անգլիայի լիգայի գավաթի Սոլֆորդ Սիթիի դեմ խաղում և այս խաղում դառնալով գոլի հեղինակ։ Առաջին հանդիպումը Չեմպիոնշիպում անցկացրեց օգոստոսի 21-ին՝ Բրենտֆորդի դեմ խաղում՝ այս խաղում դառնալով գոլի հեղինակ և 1-0 հաշվով հաղթանակ պարգևելով իր թիմին։ Սեպտեմբերի 15-ին Նկետիան գոլի և գոլային փոխանցման հեղինակ դարձավ Բարնսլիի դեմ խաղում, իսկ հանդիպումն ավարտվեց 2-0 հաշվով։ Հոկտեմբերի 22-ին անգլիացին գոլ խփեց Պրեստոն Նորթ Էնդի դեմ խաղի 87-րդ րոպեին՝ փրկելով Լիդսին պարտությունից։

Միջազգային կարիերա 
Նկետիան իրավասու է ներկայացնել Անգլիան ու Գանան միջազգային ասպարեզում, և հանդես է եկել Անգլիայի տարբեր տարիքային երիտասարդական հավաքականներում։ 2018 թվականի մայիսին նա մինչև 21 տարեկանների հավաքականի կազմում հաղթեց Տուլոնի առաջնությունը։ Ամռանը Նկետիան, մի շարք այլ աստղերի հետ միասին, հրաժարվեց մասնակցել Եվրոպայի Մ19 առաջնությանը, քանի որ այն խանգարում էր ակումբային ֆուտբոլին։ 2019 թվականի հունվարին նա մերժեց Գանայի հավաքական հրավերը, քանի որ ցանկանում էր հանդես գալ Անգլիայի կազմում։

Կարիերայի վիճակագրություն

Ակումբային վիճակագրություն 
2019 թվականի նոյեմբերի 24-ի դրությամբ

Նվաճումներ

Ակումբային 
Արսենալ

 ՈՒԵՖԱ Եվրոպայի Լիգա. երկրորդ տեղ. 2018–19

Միջազգային 
Անգլիա Մ21

 Տուլոնի առաջնություն. 2018

Ծանոթագրություններ

Արտաքին հղումներ 

 Նկետիայի պաշտոնական Տվիտերի էջը
 Նկետիայի պաշտոնական Ինստագրամի էջը
 Նկետիան transfermarkt-ում
 Նկետիան soccerbase.com-ում
 Նկետիան WhoScored.com կայքում
 Նկետիան Արսենալի պաշտոնական կայքում
 Նկետիան Պրեմիեր Լիգայի պաշտոնական կայքում
 Նկետիան ՈՒԵՖԱ-ի պաշտոնական կայքում

Ֆուտբոլի հարձակվողներ
Անգլիացի ֆուտբոլիստներ
Արսենալի ֆուտբոլիստներ
Լիդս Յունայթեդի ֆուտբոլիստներ
Անգլիական ֆուտբոլի լիգայի խաղացողներ
Պրեմիեր Լիգայի ֆուտբոլիստներ